open-index/open-wikipedia-markdown huggingface dataset:
Svømming under VM i svømmesport 2017 – 100 meter butterfly kvinner

**100 meter butterfly kvinner** er en svømmeøvelse som blir arrangert under VM i svømming 2017 i Budapest i Ungarn 23. og 24. juli 2017.

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøksheat
Forsøksheatene ble av holdt 23. juli klokken
09:30.

### Semifinaler
Semifinalene ble avholdt den 23. juli klokken 17:42.

#### Semifinale 1

#### Semifinale 2

### Finale
Finalen ble avholdt den 24. juli klokken 17:40.

## Referanser
The Art of Loss (album)

***The Art of Loss*** er det syvende musikkalbumet fra det amerikanske progressiv metal-bandet Redemption.

Albumet ble utgitt i februar 2016.

## Sporliste
# «The Art of Loss» - 05:22
# «Slouching Towards Bethlehem» - 08:06
# «Damaged» - 04:56
# «Hope Dies Last» - 10:33
# «That Golden Light» - 04:54
# «Thirty Silver» - 06:25
# «The Center of the Fire» - 07:55
# «Love, Reign o'er Me (*The Who cover*)» - 05:08
# «Say Something (*A Great Big World cover*)» - 04:14
# «At Day's End» - 22:33

## Eksterne lenker
*
Edmond About

**Edmond François Valentin About** (født 14. februar 1828 i Dieuze i Lorraine i Frankrike, død 16. januar 1885 i Paris) var en fransk romanforfatter og skribent.

## Liv og virke
### Bakgrunn
I 1848 begynte han på *École Normale*, der han til opptaksplassen vant annenplass i den årlige prøve. (Hippolyte Taine kom først). Blant hans samyisoge  på kollehiet var, ved siden av Taine, også Francisque Sarcey, Challemel-Lacour og Prevost-Paradol.

About bedrev 1851-1853 arkeologiske studier i Athen der han var ved Den franske skole, og skildret på et alt annet enn smigrende vis det greske samfunn i sin bok *La Grèce contemporaine* (1855), der hans livlige, klare stil og overflommende franske esprit allerede gjorde seg gjeldende.

### Forfatter
Samme år vekket han en viss oppsikt med sin første roman, *Tolla*, og gjorde lykke som kunstkritiker. Hans inntagende noveller *Les mariages de Paris* (1856) i «Moniteur»s føljetong ble etterfulgt av de underholdende romanene *Le roi des montagnes* (med gresk emne, 1856), *Germaine* (1857), *Madelon* (1863) med flere. 

Etter en reise til Italia rettet han i sitt skrift *La question romaine* (1858) et angrep mot pavedømmet, som gjenlød vidt omkring og ble fullført av hans ukekronikker i «Opinion nationale» under den harmløse tittel *Lettres d'un bon jeune homme à sa cousine Madeleine*. 

Med sine innen drama hadde About ingen fremgang, og hans skuespill *Gaetana* framkalt i 1862 på Odéon-teateret en voldsom larm, anstiftet av hans litterære, politiske og religiøse motstandere. 

Han var velsett ved Napoleon IIIs hoff. Etter den fransk-tyske krigs utbrudd fulgte han med Patrice de Mac-Mahons avdeling til Alsace og skrev krigskorrespondanser til «Soir». Etter keiserdømmets fall tilsluttet About seg republikken, støttet president Adolphe Thiers' politikk og stiftet, med Francisque Sarcey og andre, den moderat-republikanske avis «XIX:e Siècle», hvori han skarpt angrep de klerikale og monarkiske partier. 

Blant hans skrifter kan videre fremheves noen i populær nasjonaløkonomi samt den av Det franske akademi prisbelønnede *Roman d'un brave homme* (1880), en protest mot Émile Zolas naturalisme. About ble i 1884 innvalgt i Det franske akademi. Samme år utkom hans skildring av Orientekspressens jomfrureise, som han hadde vært med på som Georges Nagelmackers' gjest i 1883. 

Året etter døde han, fire uker før sin 57. føldselsdag, den 16. januar 1885 i Paris.

## Referanser


## Kilder
* 

## Litteratur
* Béatrice Balland: *Edmond About (1828–1885). Homme de lettres, un Lorrain très parisien*. Archives départementales de la Moselle, Saint-Julien-Lès-Metz 2004, ISBN 2-86057-035-7.
* 

## Eksterne lenker
* 
*
Gilles Kepel

**Gilles Kepel** (født 30. juni 1944 i Paris) er en fransk politolog og spesialist på islam og samtidens arabiske verden. Han er professor ved Sciences Po og er medlem av Institut universitaire de France.

## Biografi
Kepel ble uteksaminert i filosofi og arabisk fra l'Institut d'études politiques de Paris ved avdelingen for internasjonale forhold. Han har to doktorgrader, én i sosiologi og én i statsvitenskap. Han har undervist ved New York University og Columbia University i 1955 og 1996. Han hadde Philippe Roman-stillingen (professor of History and International Relations) ved London School of Economics fra 2009 til 2010. 

Etter først å ha fulgt et klassisk utdanningsløp, begynte han å ta opp arabisk i 1974. Etter å ha blitt uteksaminert (*diplômé*) i filosofi og engelsk, gjorde han seg ferdig med sine studier av arabisk ved Institut français de Damas (Damaskus) i 1978, og ble endelig uteksaminert fra Science Po i 1980. 

Kepel har spesialisert seg på islamistiske bevegelser i samtiden, og har hatt et opphold på tre år ved Centre d’études et de documentation économiques, juridiques et sociales (CEDEJ) i Egypt, der han ledet undersøkelser på bakken for sin doktorgradsavhandling. Den forsvarte han i 1983, og den handlet om de islamistiske bevegelsene i Egypt, og førte til utgivelsen av hans første bok, *Le prophète el le pharaon*.

## Utgivelser
* *Le Prophète et Pharaon. Les mouvements islamistes dans l'Égypte contemporaine*, La Découverte, Paris, 1984 ; gjenutgitt på serien « Folio histoire », Gallimard, Paris, 2012
* *Les Banlieues de l'islam. Naissance d'une religion en France*, Seuil, Paris, 1987
* *La Revanche de Dieu. Chrétiens, juifs et musulmans à la reconquête du monde*, Seuil, Paris, 1991 ; réed. augmentée på serien « Points », Seuil, 2003
* *À l'ouest d'Allah*, Seuil, Paris, 1994 ; gjenutgitt på serien « Points », Seuil, 1995
* *Jihad. Expansion et déclin de l'islamisme*, Gallimard, Paris, 2000 ; 2e édition refondue et mise à jour, på serien « Folio actuel », Gallimard, 2003
* *Chronique d'une guerre d'Orient*, Gallimard, Paris, 2002
* *Fitna. Guerre au cœur de l'islam*, Gallimard, Paris, 2004 ; gjenutgitt på serien « Folio actuel », Gallimard, 2007
* *Terreur et martyre. Relever le défi de civilisation*, Flammarion, Paris, 2008 ; gjenutgitt på serien « Champs actuel », Flammarion, 2009
* *Banlieue de la République. Société, politique et religion à Clichy-sous-Bois et Montfermeil*, Gallimard, Paris, 2012
* *Quatre-vingt-treize*, Gallimard, Paris, 2012
* *Passion arabe*, Gallimard, Paris, 2013
* *Passion française. La voix des cités*, Gallimard, Paris, 2014
* *Passion en Kabylie*, Gallimard, collection Témoins, 2014 Le livret accompagne la publication sous coffret de *Passion arabe* et de *Passion française*.
* *Qui est Daech ?*, avec Edgar Morin, Régis Debray, Michel Onfray, Olivier Weber, Jean-Christophe Rufin et Tahar Ben Jelloun, éd. Philippe Rey, 2015
* *Terreur dans l'Hexagone, Genèse du djihad français*, avec Antoine Jardin, Gallimard, Paris, 2015
* *La Fracture*, co-édition Gallimard / France Culture, Paris 2016

## Referanser
Svømming under VM i svømmesport 2017 – 4 x 100 meter fri stafett menn

**4 x 100 meter fri stafett menn** er en svømmeøvelse som blir arrangert under VM i svømming 2017 i Budapest i Ungarn 23. juli 2017.

## Rekorder
Før konkurransene var gjeldende verdens- og mesterskapsrekorder som følger:

## Resultater
### Forsøkeheat
Forsøkeheatene ble av holdt 23. juli klokken 11:50.

### Final
The final was held at 18:52.

## Referanser
Kina under VM i svømmesport 2017

**[[Kina]]** deltok under **[[VM i svømmesport 2017]]** i Budapest i Ungarn fra 14. - 30. juli 2017.
__NOTOC__
## Medaljevinnere

## Referanser


## Eksterne lenker
*http://swimming.org.cn/
Karl Ludwig Sand

**Karl Ludwig Sand** (født i Wunsiedel, oberfranken (da i Preussen), 5. oktober 1795, død i Mannheim, 20. mai 1820) var en tysk teologistudent og medlem av en liberal studentforening (burschenschaft). 

Han ble henrettet i 1820 for drapet på den konservative dramatikeren August von Kotzebue i Mannheim i 1819. Etter henrettelsen ble han i manges øyne en martyr for de tyske nasjonalistene som arbeidet for en felles tysk nasjonalstat.
## Referanser


## Eksterne lenker
*
Endre Kupen

**Endre Kupen** (født 1. juli 1990) er en norsk tidligere fotballspiller.

Den 27. november 2017 skrev han under for Bodø/Glimt.

## Referanser


## Eksterne lenker
*
Johann Georg Zimmermann

**Johann Georg Ritter von Zimmermann** (født 8. desember 1728, i Brugg, Aargau, død 7. oktober 1795, i Hannover) var en sveitsisk filosof, forfatter, naturforsker og lege.

Han studerte til lege ved Georg-August-Universität Göttingen, og utga avhandlingen *De irritabilitate* (1751). Etter reiser i Nederland og Frankrike praktiserte han som lege i Brugg, og skrev *Über die Einsamkeit* (*"Om ensomhet"*, 1756, 1784-85) og *Vom Nationalstolz* (*"Om nasjonal stolthet"*, 1758). Disse bøkene fikk stor innflytelse i Tyskland og ble oversatt til flere europeiske språk. 

Han pleiet Fredrik den store under hans siste sykdom, og utga senere flere bøker om ham, som *Über Friederich den Grossen und meine Unterredung mit ihm kurz vor seinem Tode* (*«Fredrik den store og min samtale med ham kort tid før sin død»*, 1788) og *Fragmente über Friedrich den Grossen* (*«Fragmenter fra Fredrik den stores liv»*, 1790). 

Siden 1972 har *Johann-Georg-Zimmermann-Preis* blitt utdelt til medisinske forskere i Tyskland, Sveits og Østerrike.
## Referanser


## Eksterne lenker
*
21. etappe av Tour de France 2017

**21. etappe av [[Tour de France 2017]]** var den avsluttende etappen med målgang på Champs-Élysées 23. juli 2017. 

Etappen ble vunnet av Dylan Groenewegen.

## Etapperesultater

## Sammenlagt

## Referanser


## Eksterne lenker
* 
* letour.fr - etappe 21
Mark Lindsay Chapman

**Mark Lindsay Chapman** (født 8. september 1954 i London) er en engelsk skuespiller. Han har studert ved The Guildford School of Acting, hvor han lærte ballet, talekunst, drama og fekting. Chapman har blant annet spilt i TV-seriene *[[Max Headroom]]*, *[[Dallas (TV-serie)|Dallas]]*, *[[Falcon Crest]]*, *[[Baywatch]]*, *[[Jessica Fletcher]]*, *[[Lois and Clark: The New Adventures of Superman]]*, *[[JAG (TV-serie)|JAG]]*, *[[Charmed]]*, *[[The Young and the Restless]]* og *[[Swamp Thing (TV-serie)|Swamp Thing]]*.. Han har også spilt overstyrmann Henry Tingle Wilde i storfilmen *[[Titanic (1997)|Titanic]]* (1997).

## Filmografi (utvalg)
**[[American Gothic (film)|American Gothic]]* (1988) - Rob
**[[Separate Lives]]* (1995) - Keno Sykes
**[[Titanic (1997)|Titanic]]* (1997) - Overstyrmann Henry Tingle Wilde
**[[Bram Stoker's Legend of the Mummy]]* (1998) - Daw
**[[Beethovens fjerde]] (2001 film) - Johnnie Simmons
**Chapter 27* (2007) - [[John Lennon]]
**Steve Jobs: iGenius* (2012) - Forteller
**Abner, The Invisible Dog* (2013) - Abner (stemmerolle)
**Christmas in Palm Springs* (2014) - William Rees
**The Twin'' (2017) - Dr. Rubin

## Referanser


## Eksterne lenker
*
Elmo Savola

**Elmo Savola** (født 10. mars 1995 i Lappajärvi) er en finsk friidrettsutøver som konkurrerer i mangekamp. Han ble nordisk U23-juniormester i tikamp i 2015 og fikk bronse i tikamp under U23-EM i friidrett 2017.

## Idrettskarriere
### 2012
Savola deltok i Nordisk juniormesterskap i mangekamp 2012 i Sandnes, og kom der på andreplass i tikamp i U18-klassen, bak svenske Fredrik Samuelsson.

### 2013
Under Nordisk juniormesterskap i mangekamp 2013 i Uddinge i Sverige kom han på andreplass i U20-klassen, med 7242 poeng, der Fredrick Ekholm vant.

### 2014
Han vant tikamp i U20-klassen under Nordisk juniormesterskap i mangekamp 2014, med ny personlig rekord på 7532 poeng. Han deltok også i junior-VM i friidrett 2014 i Eugene, der han kom på 17.-plass med 7278 poeng.

### 2015
I 2015 konkurrerte han i U23-klassen under Nordisk juniormesterskap i mangekamp 2015, og vant tikampen med 7129 poeng. Han vant også tikamp i det finske mesterskapet i friidrett. Han satte personlig rekord med 7743 poeng under U23-EM i friidrett 2015, som holdt til sjuendeplass sammenlagt. 

### 2016
Savola deltok på 110 meter hekk under Nordisk-baltisk U23-mesterskap i friidrett 2016 i Esbo, og fikk der bronse bak Rapolas Saulius og Fredrik Samuelsson. I det finske mesterskapet i friidrett måtte han se seg slått av Juuso Hassi, og fikk sølv i tikamp med 7704 poeng.

### 2017
Han fikk bronse i tikamp under U23-EM i friidrett 2017, med ny personlig rekord på 7956 poeng.

## Referanser


## Eksterne lenker
* 
*  Profil hos European Athletics
*  Profil hos All-Athletics
Noord-Limburgse Brass Band

**Noord-Limburgse Brass Band** er et brassband med base i Limburg, Belgia. 

Brassbandet har representert Belgia i europamesterskapet for brassband. 

## Referanser


## Eksterne lenker
* nlbb.be Noord-Limburgse Brass Band - hjemmesider
Furnes Jernstøperi

**Furnes Jernstøperi AS** er et jernstøperi i Stange kommune i Innlandet fylke. Det ble etablert i 1958 i Brumunddal og flyttet til Stange i 1967. I 1997 ble bedriften fusjonert med Hamjern, tidligere Hamar Jernstøberi, til Furnes-Hamjern SCC as, og het det til bedriften tok tilbake det gamle navnet i 2014 etter en fisjon med Hamjern i 2011. Selskapet framstiller alle typer jernstøpegods og er en av Nordens største produsenter av gategods under varemerket FURNES. Bedriftens tradisjoner for kumlokk, rammer, rister og andre støpte produkter går tilbake til 1897 da Hamar Jernstøberi ble etablert.

## Referanser


## Eksterne lenker
*
Russell Kirk

**Russell Amos Kirk** (1918–1994) var en amerikansk litterat og filosof.

Han fikk stor betydning for etterkrigstidens amerikanske konservatisme. Kirks doktorgradsavhandling undersøkte de idéhistoriske røttene til konservatismen i den angloamerikanske verden og la særskilt vekt på Edmund Burkes ideer. Avhandlingen ble bearbeidet til en bok, *The Conservative Mind*, som ble utgitt i 1953 og utkom i flere reviderte utgaver.

Kirk hadde et tradisjonalistisk ståsted. Han konverterte til katolisismen i 1963, noe som også preget hans politiske tenkning.

Han var også en anerkjent skjønnlitterær forfatter innen sjangre som science fiction og gotisk fiksjon, blant annet med grøsserfortellinger.

## Referanser
NC3

**NC3** var et ungarskbygd dieseldrevet motortogsett levert fra Ganz Works til den statlige jernbanen i Kina. Var levert fra Ungarn til Kina ved årsskiftet 1962-63 ved gjennomreise i Sovjetunionen og Mongolia. Like etter ankomsten ble toget deretter satt inn i trafikken på jernbanen mellom Beijing og Tientsin. Historien bak NC3-toget er ikke godt kjent siden leveransen. En vag opplysning oppsnappet av Robin J. Gibbons i Hong Kong i 1996 vil at NC3 toget var i virksomhet fram til 1975, utrangert for godt senest i 1987.
## Tekniske detaljer
Det er to halvtog på en motorvogn og en passasjervogn som settes rygg mot rygg til en enhet, beregnet for 120 km/t i allmenn gjennomsnittlig fart med en kapasitet for 392 passasjerene. Hver av disse halvtogene hadde egne betegnelse, *NC3-1* og *NC3-2* ettersom disse kan kjøres som selvstendige enheter ved behov. 

NC3-toget som det bare fantes et eksempel av, var designet som forstadsbanetog til tross for sine unike egenskaper på det kinesiske jernbanenettverket. Den historiske dimensjonen av virksomheten for NC3 er ikke godt kjent, men det var stort sett på jernbanen mellom Beijing og Tientsin (Tianjin) som hadde en sporskinnelengde på over 100 km.

## Referanser

## Litteratur
* Szecsey Istvan; **Ganz Mavag motorvonatok 1959-1987** 2010 ISBN 978-963-9852-11-2 (ungarsk)
## Eksterne lenker
* http://www.ganzdata.hu/download/zebra.pdf (Katalog fra 1974, nr. 83 er NC3-toget)
Christian Eggen Rismark

**Christian Eggen Rismark** (født 1991) er en norsk fotballtrener og tidligere fotballspiller som er hovedtrener for .

Han la opp etter sesongen 2023.

Hans tvillingbror Lars Eggen Rismark spilte for Kolstad Håndball til 2025.

Han er barnebarnet til Nils Arne Eggen.

## Referanser


## Eksterne lenker
*
Aerobisk gymnastikk under Verdenslekene 2009

**[[Aerobisk gymnastikk]] under [[Verdenslekene 2009]]** ble avholdt 24. og 25. juli 2009.

## Medaljer

## Medaljevinnerne
Otto von Kotzebue

**Otto von Kotzebue** (russisk: Отто Евстафьевич Коцебу, *Otto Evstàf'evič Kotsebù*) (1787–1846) var en baltisk-tysk sjøoffiser og oppdager i russisk tjeneste.

Han var sønn av forfatteren og diplomaten August von Kotzebue, og ble født i Reval (Tallinn i Estland), som på hans tid var en del av det russiske Imperiet. Han fikk sjøkadettopplæring i St. Petersburg og fulgte deretter Adam Johann von Krusenstern på hans reise 1803-1806. 

I årene 1815–18 hadde han kommando over en ekspedisjon på oppdrag fra den russiske kansleren Nikolaj Rumjántsev. Med 27 mann ombord i briggen «Rurik», heriblant naturforskerne Johann Friedrich von Eschscholtz og Adelbert von Chamisso og kunstneren Ludvig Choris skulle han finne en passasje gjennom Polhavet og utforske de mindre kjente deler av Oseania. Reisen gikk via Kapp Horn til Kamtsjatka, og derfra til nordvestkysten av Nord-Amerika, og til øyer i Stillehavet. Da ekspedisjonen ble avsluttet i august 1818, bragte de hjem både tidligere ukjente planter og ny etnologisk viten om folkegruppene i Stillehavet.

I 1823-26 hadde han kommando over en ny ekspedisjon som skulle bringe forsyninger til Kamtsjatka. Mannskapet omfattet også denne gang forskere. Ekspedisjonen besøkte Ratak, Selskapsøyene og Samoa, Marianene, Filippinene, Ny-Caledonia og Hawaiiøyene.

I de siste årene av livet bodde han på Triigi herregård i nærheten av Kose. Kotzebuestredet og byen Kotzebue i Alaska er oppkalt etter ham. Sommerfuglarten Pachliopta kotzebuea ble oppkalt etter ham av Johann Friedrich von Eschscholtz, som var botaniker på hans første ekspedisjon.

## Referanser


## Eksterne lenker
* 
*
Emil Michelet

**Cæsar Emil Ramel Michelet** (født 20. juni 1834 i Trøgstad, død 10. juli 1909 i Østre Aker) var en norsk gårdbruker og fabrikkeier.

Michelet begynte yrkeslivet som gårdbruker på Lambertseter gård i Aker, før han senere arbeidet som fattigforstander i Trøgstad. Her kom han i kontakt med sorenskriver Johan Egeberg, som rekrutterte Michelet til stillingen som bestyrer for Kristiania Pudretfabrik. Michelet ble etterhvert medeier i fabrikken, og tjente store penger på handelen med pudrett.

Pudrettfabrikken lå på Grorud i Aker, og i 1877 kjøpte Michelet Furuset gård i nærheten. Han kjøpte etterhvert også flere gårder i området. Micheletveien på Furuset er oppkalt etter ham.

Michelet ligger begravet på Østre gravlund. Gravminnet hans er smykket med en medaljong av billedhuggeren Jo Visdal.

## Referanser




## Eksterne lenker

*Cæsar Emil Ramel Michelet i lokalhistoriewiki.no
Federico Chiesa

**Federico Chiesa** (født 1997) er en italiensk fotballspiller som spiller for den engelske klubben .

## Landslaget
Han ble tatt ut i s EM-tropp til EM i fotball 2021. Italia vant EM-finalen mot  3-2, etter straffesparkkonkurranse.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Maria Dehli

**Anna Maria Alberta Dehli** (født **Gyth** 2. november 1851, død 18. mai 1926) var en norsk kvinnesakskvinne.

Delhi var medlem av Norske Kvinners Sanitetsforenings hovedstyre fra 1898 til 1911, fra 1904 også som nestformann. Fra 1911 til 1918 ledet hun Kristiania krets av sanitetsforeningen. Dehli  ble tildelt Kongens fortjenstmedalje i gull i 1913 for denne innsatsen.

Maria Dehlis vei på Haugenstua i Oslo og barnehjemmet Maria Delhis Minde er oppkalt etter henne. Maria Delhi var gift med høyesterettsadvokat Ole Dehli; de var begge medlemmer av Norsk Kvinnesaksforening der ektemannen også var styremedlem. De var foreldre til offiseren Halfdan Gyth Dehli.

## Referanser
Ole Nilsen Tøndel

**Ole Nilsen Tøndel** (født 27. mai 1851 i Lensvik i Sør-Trøndelag, død 19. februar 1928 samme sted) var en norsk gårdbruker og politiker (H). Han var Lensviks ordfører 1905–1913.

Han kom fra en fremtreden haugianerslekt i Lensvik som sønn av gårdbruker Nils Johan Tøndel og hustru Ingeborg Krognes. Han fikk skjøte på slektsgården Nedre Tøndel (Nordli) fra faren i 1888 og drev den frem til han skjøtet den til sin sønn i 1928. Han giftet seg med Marit Hansdatter Damli, og blant deres barn var den senere ordfører og stortingsmann Ingvald Tøndel.

Tøndel var medlem av Rissa herredsstyre fra 1884 til herredsdelingen i 1905, da han ble Lensviks første ordfører. Han søkte ikke gjenvalg til herredsstyret i 1913. Tøndel var også direktør (styremedlem) i Rissa sparebank, medlem av ligningskommisjonen og medlem av skolestyret i rundt 20 år.

## Referanser
William Dunlap

**William Dunlap** (født 19. februar 1766, død 28. september 1839) var en pioner innenfor amerikansk teater. Han var produsent, dramatiker, skuespiller og teaterhistoriker. Han ledet to av New Yorks eldste teatre, John Street Theatre (1796–98) og Park Teater (1798–1805). Han var også maler og kunsthistoriker, til tross for at han mistet et øye i barndommen.

Faren Samuel Dunlap var en handelsmann som også kjempet og ble såret i slaget ved Quebec i 1759.

I 1783 malte han et portrett av George Washington; bildet eies av USAs senat. Senere studerte han kunst under Benjamin Vest i London; og hos Abraham Delanoy i New York. Etter at han vendte tilbake til i 1787, jobbet han med teater i 18 år. Fra 1817 arbeidet han bare som maler.

Han står bak mer enn 60 skuespill; de fleste er bearbeidelser eller oversettelser av franske og tyske verk. Noen få av hans verk er originale; og disse er gjerne basert på amerikanske tema. Det første skuespillet han utga, *The Father* (1789), omtales av ham selv som den andre komedien utgitt i Amerika. 

Han skrev en trebinds *History of the Rise and Progress of the Arts of Design in the United States* (1834), som regnes som en viktig kilde til tidlig amerikansk kunsthistorie. Han skrev også *History of the American Theatre* (1832).

Han var en av grunnleggerne av National Academy of Design i 1825, og underviste selv der.

## Referanser


## Eksterne lenker
* 
* 
*
Himalayisk buddhisme

**Himalayisk buddhisme** er et samlebegrep som brukes om de buddhistiske skoler i Tibet,  Bhutan og Nepal, samt de indiske himalayiske regioner Ladakh, Himachal Pradesh, Darjeeling, Sikkim og Arunachal Pradesh.

Der er fire hovedretninger, og flere mindre retninger, som har sitt sete i Tibet, men som har spredt seg til de Himalayiske regioner omkring:
* Nyingma
* Sakya
* Kagyu
* Gelugpa

Newarbuddhismen i Nepal, som var sentrert i Kathmandudalen, er eldre enn tibetansk  buddhisme og tibetansk buddhisme hentet mange lærdommer, spesielt innenfor Vajarayana, fra Newarbuddhismen og Indiskn buddhisme.

Alle disse tradisjoner er beslektet historisk og inkluderer både Mahayana and Vajrayana. Buddhismen i Mongolia er en del av den samme kulturelle horisont, selv om Mongolia ikke er i Himalayaregionen.

## Litteratur
*
Johann Karl August Musäus

**Johann Karl August Musäus** (født 28. mars 1735 i Jena, død 28. oktober 1787 i Weimar) var en tysk satirisk forfatter og folkeminnesamler i opplysningstiden. Han er mest kjent for sin innsamling og ironiske gjendiktning av tyske folkeeventyr.

## Liv og virke
### Bakgrunn
Johann Karl August Musäus var eneste sønn av Amtskommissarius og landdommer Johann Christoph Musäus. Som niåring kom han til sin onkel i Allstedt, som oppdro ham strengt kristelig. Begge flyttet etter noen år til Eisenach, der Musäus' far hadde fått embete som *Justiz- und Oberamtmann*. Ved Universitetet i Jena studerte han teologi fra 1754 til 1758. 

### Karriere
Han ble tilbudt et kirkelig embete, i Farnrode ved Eisenach, men det ble det ikke noe av. Noen bønder i menigheten hadde fått kjennskap til at han danset, og da kunne han ikke få embetet.

Han studerte så klassisk filologi.

Hans første bøker, trebindsverket *Grandison der Zweite* ble publisert i 1760–1762. Dette var en satire over Samuel Richardsons dydige romanhelt «sir Charles Grandison», i romanen av samme navn. I 1782–1782 kom en revidert utgave, med tittelen *Der deutsche Grandison*.

I 1763 ble han utnevnt til sjef for pasjene ved hertuginne Anna Amalias hoff, og i 1769 ble han professor i eldre språk, historie og tysk ved gymnasiet i Weimar.

I 1770 giftet han seg med Elisabeth Magdalena Juliane Krüger, som han fikk to sønner med. Hans kone var søster av August von Kotzebues mor, Anna Christina. Musäus var også en tid sin nevøs lærer.

I 1778–1779 utga han firebindsverket *Physiognomische Reisen* (norsk: Fysiognomiske reiser), som er en satire over Johann Caspar Lavaters fysiognomikk-forskning.

Hans viktigste verk er *Volksmärchen der deutschen* (norsk: Tyske folkeeventyr), et fembindsverk som ble utgitt første gang i 1782–1786. Dette er den første samlingen av tyske folkeeventyr. Eventyrene er gjenfortalt satirisk, slik at de også skal passe for voksne. Dette gjorde at enkelte folklorister på 1800-tallet mente dette ikke var ekte folkeeventyr. Eventyrsamlingen er kommet i flere utgaver gjennom det 19. og 20. århundre.

Musäus var medlem av det tyske, hemmelige selskapet Illuminatus-ordenen. Dette var et radikalt selskap, som var preget av opplysningsfilosofien og kjempet for fornuft og ytringsfrihet mot autoriteter og fordommer. Hovedmålet var å gjøre menneskers herredømme over andre mennesker overflødig gjennom opplysning og moralsk forbedring.

I 1791 utga August von Kotzebue sin lærers etterlatte skrifter i boka *Nachgelassene Schriften* (norsk: Etterlatte skrifter).

## Referanser


## Kilder
* 
* 
* 

## Eksterne lenker
* Musäus i ''Wikisource''
U20-EM i friidrett 2017

**[[U20-EM i friidrett]] 2017** var den 24. utgaven av dette toårlige friidrettsmesterskapet for europeiske utøvere under 20 år. Det ble arrangert i Grosseto i Italia fra 20. til 23. juli 2017.

## Medaljevinnere

### Menn
#### Løpsøvelser

#### Tekniske øvelser

#### Mangekamp

### Kvinner
#### Løsøvelser

#### Tekniske øvelser

#### Mangekamp

## Medaljetabell

## Deltakere
Ifølge en uoffisiell telling deltok 1227 utøvere fra 47 land.

## Referanser


## Eksterne lenker
*
Podilymbus

* Se inndeling!

***Podilymbus*** (ringnebbdykkere) er en limnisk slekt i dykkerfamilien (Podicipedidae) og består av to arter, hvorav én regnes som utdødd. Begge artene er monotypiske. Én av artene opptrer over store deler av Amerika, mens den nå utdødde arten var stedbunden og knyttet til kun Atitlánsjøen i det sørvestre Guatemala. Begge artene karakteriseres av en sort ring rundt et ellers kort og kraftig spisset nebb.

Slektsnavnet *Podilymbus* er et såkalt teleskopord, en sammendragning av de to slektsnavnene *[[Podiceps]]* og det nå ubrukte *Colymbus*, begge med betydningen dykkerfugl.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen *et al.* (2008, 2017, 2020). Norske navn i parentes er ikke offisielle navn, men kun en midlertid beskrivelse.

* Mirandornithes
** Podicipediformes, lappedykkere
*** Podicipedidae, dykkerfamilien
**** *[[Rollandia]]*
**** *[[Tachybaptus]]*
**** *[[Podilymbus]]*
***** *[[Ringnebbdykker|P. podiceps]]*, ringnebbdykker
***** †*[[Atitlandykker|P. gigas]]*, atitlandykker (utdødd før 1989)
**** *[[Poliocephalus]]*
**** *[[Podiceps]]* (egentlige dykkere)
**** *[[Aechmophorus]]*

## Referanser




## Eksterne lenker
*
Ojie Edoburun

**Ojie Edoburun** (født 2. juni 1996 i London) er en britisk sprinter. Hans fremste internasjonale meritt er gull på 100 meter i U23-EM i friidrett 2017.

## Idrettskarriere
### 2013
Edoburun ble U20-løper i 2013. I det engelske U20-mesterskapet innendørs (England Athletics U15 / U17 / U20 Championships) kom han på andreplass på 60 meter, bak Chijindu Ujah, med ny personlig rekord på 6,88. I det engelske U20-mesterskapet utendørs kom han på tredjeplass, og han deltok i ungdoms-VM i friidrett 2013 i Donetsk i Ukraina, der han fikk sølv på 100 meter, med ny personlig rekord på 10,35 sekunder. Kinesiske Mo Youxue vant denne øvelsen.

### 2014
I januar vant han 60 meter i U20-klassen ved det sørengelske mesterskapet i friidrett innendørs, med ny personlig rekord på 6,73. Han deltok også i det britiske mesterskapet innendørs 2014, og forbedret sin personlige rekord på 60 meter til 6,71 i semifinalen. I finalen endte han på åttendeplass. Han kom på andreplass på 60 meter i U20-klassen i det engelske juniormesterskapet innendørs, bak Joseph Dewar.

Utendørs satte han personlig rekord på 100 meter under Mt Sac Relays i California, med 10,32, og kom der på tredjeplass på 100 meter og åttendeplass på 200 meter. I det engelske U20-mesterskapet vant han sin semifinale på 100 meter, men ble diskvalifisert i finalen. Han ble tatt ut til å delta i junior-VM i friidrett 2014, og løp der inn til sjetteplass på 100 meter. I august satte han ny personlig rekord på 100 meter med tiden 10,16, med «perfekt» medvind på 1,9 m/s.

### 2015
Han kom på femteplass på 60 meter i det britiske mesterskapet innendørs 2015, og vant samme distanse i det engelske U20-mesterskapet innendørs. 

I juni vant han 100 meter i det engelske U20-mesterskapet utendørs, og i det britiske mesterskapet utendørs 2015 fikk han bronse på 100 meter. Han ble tatt ut til å delta i junior-EM i friidrett 2015 i Eskilstuna, der han vant 100 meter. 

### 2016
Edoburun ble U23-utøver i 2016, og den 10. februar 2016 forbedret han sin personlige rekord på 60 meter innendørs til 6,66 sekunder, under Newham Athletics Network 60m Open Series. 

Han kom på fjerdeplass på 100 meter i det britiske mesterskapet utendørs 2016, fem hundredeler unna bronsen som gikk til Chijindu Ujah. Edoburun løp her på 10,02, men dette var med 3,0 m/s medvind. Under EM i friidrett 2016 ble han slått ut i semifinalen på 100 meter, med tiende beste tid. 

### 2017
Han deltok på det britiske laget på 4 x 100 meter stafett under IAAF World Relays 2017, men laget bommet på den ene vekslingen, og fullførte ikke løpet. Han vant 100 meter i det engelske U23-mesterskapet, med ny personlig rekord på 10,12 sekunder, og kom igjen på fjerdeplass i det britiske mesterskapet i friidrett 2017. 

I juli deltok han i U23-EM i friidrett 2017, og vant der 100 meter. Storbritannia fikk også sølv på 4 x 100 meter stafett.

### 2019
Han deltok på 100 meter under VM i friidrett 2019 der han ble utslått i semifinalen.

## Referanser


## Eksterne lenker
* 
*  Profil hos British Athletics
*  Profil hos All-Athletics
Jonathan Phillips

**Jonathan Mark «Jonny» Phillips** (født 5. september 1963 i London) er en engelsk skuespiller. Han er best kjent for rollen som andrestyrmann Charles Lightoller i storfilmen *[[Titanic (1997)|Titanic]]* (1997). Phillips har også dukket opp i episoder av kriminalseriene *[[Mord og mysterier]]* og *[[Mord i paradis]]*.

## Filmografi (utvalg)
**[[Rumpelstiltskin (film)|Rumpelstiltskin]]* (1987) - Ralph
**[[Prick Up Your Ears]]* (1987) - Youth Outside Lavatory
**[[Sleeping Beauty (1987)|Sleeping Beauty]]* (1987) - Count
**[[The Last of England]]* (1987) - Various roles
**Killing Dad or How to Love Your Mother* (1990) - Terry 
**[[Clarissa (TV-serie)|Clarissa]]* (1991) (TV miniseries) - James
**[[The Mystery of Edwin Drood]]* (1993) - Edwin Drood
**[[Titanic (1997)|Titanic]]* (1997) - 2nd Officer Charles Lightoller
**The Quarry* (1998) - Captain Mong 
**[[Beautiful People]]* (1999) - Brian North
**[[The Last Great Wilderness]]* (2002) - Vincente
**[[One for the Road]]* (2003) - Ian
**[[Vanity Fair (film)|Vanity Fair]]* (2004) - Mr. Wenham
**[[The Edge of Love]]* (2008) - John Eldridge
**[[Bronson]]* (2008) - Prison Governor
**Big Things* (2009) - Graham Beace
**[[You Instead]]* (2011) - Jay

## Referanser


## Eksterne lenker
*
Hans Grøn Lund

**Hans Grøn Lund** (født 29. januar 1907, død 3. februar 1984) var en norsk flyger og offiser.

Lund fullførte Hærens flyskole i 1928. Ved krigsutbruddet var han instruktør for finske flygere på Steinsfjorden. Da dette opphørte, fløy han Røde Kors-oppdrag med tysk tillatelse i Nord-Norge. Sommeren 1940 fløy han 24 slike oppdrag, hovedsakelig mellom Bodø og Harstad. I januar 1941 rømte han til Sverige.  25. mars samme år ankom han Little Norway i Toronto, der han ble instruktør, deretter sjef for flyskolen. Da flyskolen flyttet til Muskoka, ble han leirkommandant.

I 1948 ble han sjef for Luftforsvarets flygeskoler. Fra august 1953 var han stasjonssjef ved Bardufoss flystasjon. Etter en tid ved staben i Luftforsvaret, førtidspensjonerte han seg i 1961 for å bli fisker, og deltok blant annet på lofotfiske med egen båt. I 1962 ble han igjen flyger i Widerøe, der han fløy til han fylte 60 år.

Lund var en ivrig seilflyger, og var Norges første seilflyinstruktør. Han var i to perioder formann i Norsk Aero Klubb.

## Referanser


## Kilder
* 
* 
*Nekrolog, Aftenposten 8. februar 1984

## Eksterne lenker
*Grøn Lund som ambulanseflyger før take-off https://digitaltmuseum.no/021016619573/flyver-hans-gron-lund-ved-ambulanseflyets-avgang-til-nord-norge
*Møte med Hans G. Lund. NRK 1982. Intervjuer: Turi Widerøe.
Jesogammarus

***Jesogammarus*** er en av tolv slekter under familien Anisogammaridae som er en av 25 familier i overfamilie Gammaroidea (parvorden Gammaridira, infraorden Gammarida) - innenfor Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet. Denne gruppens arter lever i bare ferskvann.

## Referanser


## Eksterne lenker
*
Andreas Kramer

**Andreas Kramer** (født 13. april 1997) er en svensk mellomdistanseløper som representerer Sävedalens AIK. Hans fremste internasjonale meritt er gull på 800 meter i U23-EM i friidrett 2017. Hans mor er oppvokst i Årdal i Sogn, og han og familien har nær tilknytning til distriktet..

## Idrettskarriere
### 2015
Kramer deltok i EM i friidrett innendørs 2015, men ble slått ut i innledningsheatet på 800 meter, med 26. beste tid. I junior-EM i friidrett 2015 i Eskilstuna kom han på sjetteplass på 800 meter. 

Han kom på tredjeplass på 800 meter i det svenske mesterskapet i friidrett 2015. 

### 2016
I det svenske mesterskapet innendørs 2016 vant han 800 meter, med tiden 1:51,48. Han deltok i VM i friidrett innendørs 2016, men fikk sjuende beste tid i kvalifiseringsheatene, og nådde ikke finalen. 

Han kom på andreplass på 800 meter i det svenske mesterskapet utendørs 2016, bak Johan Rogestedt. I junior-VM i friidrett 2016 satta han personlig rekord på 800 meter i semifinalen, med 1:47,65, men gikk ikke videre til finalen.

### 2017
Kramer vant for andre året på rad gull på 800 meter i SM innendørs. Han ble tatt ut til EM i friidrett innendørs 2017, men ble der slått ut i semifinalen. 

Sverige deltok i First League (nest øverste divisjon) i Lag-EM i friidrett 2017, og Kramer kom her på tredjeplass på 800 meter. I juli deltok han i U23-EM i friidrett 2017, og vant der 800 meter. 

## Referanser


## Eksterne lenker
* 
*  Profil hos European Athletics
*  Profil hos All-Athletics
Jonathan Evans-Jones

**Jonathan Evans-Jones** er en walisisk skuespiller og fiolinist. Han er best kjent for rollen som kapellmester Wallace Hartley i storfilmen *[[Titanic (1997)|Titanic]]* (1997). I tillegg til arbeidet som skuespiller har Evans-Jones medvirket som felespiller på en rekke lydspor, blant annet på *[[Mannen med jernmasken]]* (1998), *[[Slutten på et forhold]]* (1999), *[[Kjøpmannen i Venedig (2004)|Kjøpmannen i Venedig]]* (2004), *[[Blood Diamond]]* (2006), *[[Jason Bournes ultimatum]]* (2007), *[[Mordet på Jesse James av den feige Robert Ford]]* (2007), *[[Twilight – Evighetens kyss]]* (2008), *[[The Hunger Games (film)|The Hunger Games]]* (2012), *[[The Huntsman: Winter's War]]* (2016) og *[[Fabeldyr og hvor de er å finne (film)|Fabeldyr og hvor de er å finne]]* (2016).

## Filmografi
### Som skuespiller
* 1997 – *[[Titanic (1997)|Titanic]]*
* 2007 – *[[Save Angel Hope]]*

### Som felespiller på lydsporet (utvalg)
* 1994 – *[[Léon]]*
* 1998 – *[[Mannen med jernmasken]]*
* 1999 – *[[Slutten på et forhold]]*
* 2004 – *[[Kjøpmannen i Venedig (2004)|Kjøpmannen i Venedig]]*
* 2006 – *[[Blood Diamond]]*
* 2007 – *[[Jason Bournes ultimatum]]*
* 2007 – *[[Mordet på Jesse James av den feige Robert Ford]]*
* 2008 – *[[Twilight – Evighetens kyss]]*
* 2011 – *[[The Twilight Saga: Breaking Dawn - Part 1]]*
* 2012 – *[[The Hunger Games (film)|The Hunger Games]]*
* 2012 – *[[The Twilight Saga: Breaking Dawn - Part 2]]*
* 2013 – *[[World War Z]]*
* 2014 – *[[Maleficent]]*
* 2014 – *[[Paddington (film)|Paddington]]*
* 2014 – *[[The Hunger Games: Mockingjay - Part 1]]*
* 2016 – *[[The Huntsman: Winter's War]]*
* 2016 – *[[Fabeldyr og hvor de er å finne (film)|Fabeldyr og hvor de er å finne]]*
* 2016 – *[[Kung Fu Panda 3]]*
* 2017 – *[[The Boss Baby]]*

## Referanser


## Eksterne lenker
* 
*
Wallace Hartley

**Wallace Henry Hartley** (født 2. juni 1878 i Colne i Lancashire, død 15. april 1912 i Atlanterhavet etter RMS «Titanic»s forlis) var en engelsk fiolinist og kapellmesteren om bord RMS «Titanic» under jomfruturen i april 1912. Han ble kjent for å spille med orkesteret sitt natten «Titanic» forliste. Han omkom i katastrofen.

## RMS «Titanic»
Etter at «Titanic» kolliderte med isfjellet, begynte orkesteret, under ledelse av Hartley, å spille beroligende musikk. Ingen av musikerne overlevde katastrofen, og historien om at orkesteret spilte til siste slutt ble en populær myte. Det har også vært omdiskutert hvilke låter orkesteret spilte. Salmen «Nærmere deg, min Gud» er det mest populære forslaget, men ifølge andretelegrafist Harold Bride spilte de låten «Automn».

## Skildringer
*Charles Belchier i *[[Titanics undergang (film)|Titanics undergang]]* (1958, spillefilm)
*Victor Langley i *[[S.O.S. Titanic]]* (1979, TV-film)
*Jonathan Evans-Jones i *[[Titanic (1997)|Titanic]]* (1997, spillefilm)
*Csongor Veer i *[[Titanic (2012)|Titanic]]* (2012, miniserie)

## Referanser


## Eksterne lenker
* 
* Wallace Hartley hos Titanic-Titanic.com
* Wallace Hartley hos Encyclopedia Titanica
Terese Løvås

**Terese Løvås** (født 13. juni 1973) er en norsk fysiker. Hun er professor i energi- og prosessteknikk, med spesialisering innenfor forbrenning og termodynamikk. Hun forsker blant annet på alternative drivstoff som biodrivstoff.

## Liv og virke
### Utdannelse
Løvås fullførte mastergraden i relativistisk astrofysikk ved Niels Bohr-instituttet ved Københavns universitet i Danmark. Doktorgraden innenfor forbrenningsfysikk tok hun ved Lunds Universitet i Sverige. Hun har også en mastergrad fra Universitetet i Cambridge.
### Karriere, forskning
Løvås har blant annet arbeidet som forsker og foreleser i energiteknologier ved , og som forsker ved University of Cambridge. Hun har vært Fellow i ingeniørvitenskap ved , Cambridge. Løvås har også jobbet med arktisk forskning ved Universitetet i Tromsø, der hun hadde en professor II-stilling i prosess- og gassteknologier mellom 2009 og 2014.

Fra 2009 har Løvås vært professor og faggruppeleder for forskningsgruppen for termisk energi ved institutt for energi- og prosessteknikk ved Norges teknisk-naturvitenskapelige universitet, NTNU.

I august 2017 tiltrådte Løvås som instituttleder ved institutt for energi- og prosessteknikk ved NTNU. Med det ble hun den første kvinnelige instituttlederen i instituttets historie.

Fra 2011 var hun president i den skandinavisk-nordiske avdelingen ved det internasjonale forskersamfunnet , og i 2015 tok hun over som president for Føderasjonen for europeiske seksjoner i det samme forskersamfunnet. Hun er styremedlem i det svenske nasjonale forskningsprogrammet og strategiske forskningssenteret CECOST, Center for Combustion Science and Technology. I tillegg er hun styremedlem for den nasjonale infrastrukturen for beregningsvitenskap i Norge UNINETT Sigma2 AS. Løvås sitter i redaktørstyret for *Energies* og *Combustion Flame*.

### Utmerkelser
I 2015 mottok hun Kommunikasjonsprisen ved NTNUs Fakultet for ingeniørvitenskap og teknologi.

## Referanser


## Eksterne lenker
* NTNUs informasjon om Terese Løvås
* 
* Liste over publikasjoner i Google Scholar
Are You Land or Water

***Are You Land or Water*** er det andre studioalbumet til den norske supergruppen Kitchie Kitchie Ki Me O (kreditert som KKKMO på omslaget), utgitt på plateselskapet House of Mythology i 2016. Dette var House of Mythologys aller første utgivelse, og bandet spilte på selskapets åpningskonsert, i tillegg til Ulver. Albumet ble sluppet både på CD, blå vinyl og digitalt. På vinylversjonen fulgte det med tre postkort.

Albumet markerer en ny stil for bandet. Hvor de på debutalbumet brukte saksofon, korister og mer tradisjonell låtskriving, er de på dette albumet mer Bandets kreative leder Alex K kaller albumet for en «gjenfødsel».

«Are You Land or Water (The Deluge)» ble sluppet som digital singel i forkant av albumet.

## Sporliste
Alle låter er skrevet av Alex K, unntatt hvor annet står.

**Side 1**
#«Barbarossa (Fire Birth)» - 3:51
#«Saleph (The Voyage)» (Alex K/Behzad Farazollahi/Anders Møller) - 11:05
#«Going Forth By Day» - 8:17
**Side 2**
#«Are You Land or Water (The Deluge)» - 5:32
#«Kyffhäuser (The Path)» (K/Farazollahi/Møller) - 5:05
#«Europa (First Light)» - 10:13

## Personell
**Musikere**
*Alex K
*Behzad Farazollahi
*Anders Møller
*Erland Dahlen
*Jo Berger Myhre
**Produksjon**
*Alex K - produksjon, miks, mastering, innspilling og art direction
*Anders Møller - produksjon, miks, mastering og innspilling
*+ wolframgrafik - design

## Referanser


## Eksterne lenker
*''Are You Land or Water'' på House of Mythologys hjemmeside
*
Fransk mesterskap i friidrett 2017

**Fransk mesterskap i friidrett 2017** ble arrangert fra 14. til 16. juli 2017, på Stade Pierre-Delort i Marseille. 

## Resultater
### Menn

### Kvinner

## Referanser


## Eksterne lenker
*FFA - 14/07/17 - Championnats de France Elite
Snemyr

**Snemyr** (kvensk: *Lumijänkkä*) er ei grend i Reisadalen i Nordreisa kommune, ca. 4&nbsp;km fra Storslett sentrum langs fylkesveg 865. Nærmeste flyplass er Sørkjosen lufthavn, om lag 9&nbsp;km unna, via Storslett og videre sørover langs E6.

Grenda ligger ved foten av fjellet Venetvaara (Båtfjellet) og fjelltoppen Jyppyrä.

Reisa Montessoriskole er lokalisert i Snemyr. Den private skolen ble startet opp høsten 2005 etter nedleggelse av den kommunaleide Snemyr skole. Fra høsten 2012 var også ungdomstrinnet en del av skoletilbudet. Skolen er godkjent for inntil 62 elever fra 1.-10. klassetrinn, og er i dag samlokalisert med Reisa Montessoribarnehage.

Kjelderen og Snemyr Grendelag er tilknyttet Snemyr.

## Historie
Opprinnelig var Snemyr, som mange andre grender, én gård. Siden er gården delt opp i flere bruk, og her nevnes Snemyr, Ringstad, Bakkehaug, Seljelund, Bakketun og Blomli.

De første oppsittere på Snemyr var brødrene Mathis Isaksen (1772-1861) og Ole Isaksen (1805-88). Den eldste broren, Mathis, finner en av matrikkelen bosatt på Snemyr senest i 1838. Han var gift med Inger Pedersdatter, sammen hadde de to døtre; Anna og Berith Mathisdatter, samt sønnen Per Mathisen. Mathis og Ole var sønner av Isak Johannesen fra Røyelen, og de skal angivelig ha vært kvensktalende.

Snemyr har sannsynligvis fått sitt navn fra det kvenske navnet Lumijänkkä - *lumi* 'snø', *jänkkä* 'myr'.

Den nærmeste gården, like nedenfor Snemyr, er Andsjø gård. Første oppsitter her var sersjant Elias Ingebrigtsen Ansjøn (1781-1859). De kvensktalende i området kalte gården Kersanti (sersjant) og senere Mikkeli  (Mikkel). Svigersønnen Mikkel Klaussen overtok nemlig gården, siden overtok sønnen Elias Mikkelsen, før hans sønn, Nils Ansjøn, tok over i 1906. Hovedhuset på gården overlevde brenningen under 2. verdenskrig og står fremdeles.

## Referanser
Fila

**Fila** er et internasjonalt varemerke og selskap som lager sportstøy og -sko.

Fila ble grunnlagt av brødrene Fila i Biella i Nord-Italia i 1911. De startet med å lage tøy for innbyggerne i de italienske alpene. På 1970-tallet begynte de å lage sportstøy, etter tidligere å ha hatt undertøy som hovedprodukt. Store markedsføringsnavn for selskapet på 1970-tallet var Björn Borg og Ingemar Stenmark.

Siden 2007 er hovedkontoret plassert i Seoul, etter at Fila ble kjøpt opp av sydkoreaneren Gene (Yoon-Soo) Yoon, via Fila Korea.

## Referanser
Giorgio de’ Buondelmonti

**Giorgio de' Buondelmonti** (gresk: Γεώργιος Μπουοντελμόντι); født ca. 1411, død 1453) var en kort periode hersker i Despotatet Epirus i februar 1411 med hovedsete i Ioannina. Epirus var et bysantinsk/gresk rike i området mellom dagens Hellas og Albania som ble opprettet i kjølvannet av den latinske okkupasjonen av Konstantinopel under Det fjerde korstog i 1204. Både Despotatet Epirus og Keiserriket Nikea (og i noen grad også Trapezunt-riket) regnet seg selv som legal arvtaker til Østromerriket.

Giorgio var sønn av den tidligere despoten Esau de' Buondelmonti og hans tredje kone, Jevdokija Balšić (Eudokia). Da faren døde 6. februar 1411 forsøkte moren å opprettholde kontrollen med riket i sin mindreårige sønns navn. Eudokia var imidlertid ikke særlig populær blant det lokale aristokratiet. Da hun kunngjorde at hun aktet å gifte seg med en serbisk aristokrat gjorde de kort prosess og avsatte henne og sønnen Giorgio 26. februar, 20 dager etter tiltredelsen. De tilbød riket til Carlo I Tocco, greve av Kefallinia og Zakynthos og nevø av den tidligere despoten Esau de' Buondelmonti.

Giorgio levde i hvert fall til 1453, og hans navn forekommer i enkelte dokumenter fra byen Ragusa i Kroatia.

## Litteratur
* 
* 
* 
* George C. Soulis, *The Serbs and Byzantium*, Athens, 1995.
Nordisk mesterskap i grovkalibret rifleskyting

**Nordisk mesterskap grovkalibret rifleskyting** er et årlig mesterskap arrangert siden 1953 vekselvis mellom de tre skandinaviske søsterorganisasjone Det frivillige Skyttervesen (DFS) i Norge, DGI Skyting i Danmark og Svenska Skyttesportförbundet (SvSF) i Sverige. Det konkurreres i baneskyting, feltskyting og felthurtig, og fra 2005 har Nordisk ungdomsmesterskap vært en integrert del av konkurransen.

## Historie
Følgende er en liste over tidligere og kommende nordiske mesterskap.

* 2014  Hevring (feltskyting) og Skibby (baneskyting) 4. til 7. september 
* 2015  Rygge, Østfold 3. til 5. september
* 2016  Skövde
* 2017  Vingsted 31. august til 3. september
* 2018  Kongsberg 30. august til 2. september

## Skivetyper
Tidligere ble baneprogrammet skutt på internasjonal ISSF-skive, men det benyttes nå nasjonal DFS-skive istedet.

## Nordiske mestre
Følgende er en liste over tidligere og nåværende nordiske mestre.

### Baneskyting liggende
;Individuelt:

;Lag:

### Baneskyting med ulike stillinger
;Individuelt:

;Lag:

### Feltskyting
;Individuelt:

;Lag:

### Felthurtig
;Individuelt:

;Lag:

### Stangskyting
Stangskyting er vanligvis en særnorsk øvelse, men var en del av det nordiske mesterskapet i 1957 da Edgar Atseth tok gullmedaljen for Norge i både stang og felthurtigskyting.

;Individuelt:

## Se også
* Landsskytterstevnet

## Referanser
Vincenzo Gioberti

**Vincenzo Gioberti** (født 5. april 1801 i Torino  i kongedømmet Sardinia, død 26. oktober 1852 i Paris) var en italiensk filosof og politiker. 

## Liv og virke
Gioberti ble doktor i teologi i 1823, prest i 1825 og samme år teologiprofessor i Torino. Gioberti hadde en forening med andre unge menn der man diskuterte litteratur og filosofi, men den ble mistenkt av å være i ledtog med Giuseppe Mazzinis parti  La Giovine Italia, og dermed ble han arrestert i 1833 og landsforvist. Han dro til Brussel, der han hadde privat lære. 

Det var her han skrev sine store politiske verk, *L'introduzione allo studio della filosofia* og *Il primato morale e civile degli Italiani* (1843). I den sistnevnte skrev Gioberti om sin idé for et samlet Italia, liberalt og under en liberal pave. 

Gioberti ble ønsket velkommen tilbake til Piemonte og Torino, og ble først president for deporterkammeret og til slutt utenriksminister og statsminister. Han hadde ambisjoner om å danne en liga mot Østerrike med Piemonte i spissen. Dette gikk imidlertid svært dårlig, og da paven selv trakk seg fra støtten i 1849, var Giobertis linje ikke gjennomførbar. 

Gioberti tok posisjon som ambassadør til Paris, og ble der etter at han trakk seg. Han døde i 1852.

## Referanser